en en nl en de da nn da da da da da da da da es de da da da en da da da da da da da da da de da da da da ru nb da en da da da en sv da da fr da da da nb da da da da da da da da da da nb da da it da da da en sv da da sv nl da da pl da cs fi da en da da da da da da en
en blog om sund og slank livsstil
EFTERÅRSMAD: PANDESTEGT LAKS MED GLASEREDE RØDBEDER
Jeg fik lyst til at lave rigtig god mad til mig selv i søndags, noget jeg ikke har haft overskud til i rigtig lang tid pga. ryg og hundehvalp. Og det føltes så godt! Især fordi det var supersundt og vældig lækkert og mættende. Det er virkelig også en fornøjelse at lave mad på de lækre pander fra SCANPAN, som jeg fik i julegave, og de matchende gryder, som de har været så søde at supplere op med. Det er virkelig godt kram med gods i, og de er så flotte. Gryderne har glaslåg, hvilket jeg aldrig har haft før, men det er ret smart, at man kan holde øje med maden nede i gryden.
Jeg søgte inspiration i kogebogen Appetit på livet af Brdr. Koch og Birgit Schelde, som er fyldt med sunde opskrifter. Faktisk er den lavet til folk med diabetes, men det betyder bare, at de fleste opskrifter er uden sukker (ikke denne). Dog er jeg lidt kræsen med nogle ting, så jeg følger sjældent en opskrift, men bruger den som inspiration til at sammensætte mine egne versioner. Denne har jeg dog lavet næsten efter opskriften, bare uden den brændte chili, rosenpeber og dild. I stedet har jeg tilsat revet citronskal og tørrede chiliflager. Citronen giver et rigtig godt modspil til den fede laks og sødlige rødbede. Jeg valgte tilmed at “svine” køkkenet til med fiskelugt ved at stege laksen på panden frem for i ovnen, som jeg ellers altid gør. Men det smager bare SÅ lækkert med en sprød stegeskorpe, så det skal man forkæle sig selv med engang imellem.
Tip! Tag gummihandsker og forklæde på, når du skærer rødbedden ud, så er det ingen sag at have med at gøre. Og køb laksen frisk, den friske i supermarkedet er helt ok, men frossen laks smager bare ikke godt!
1 mellemstor rødbede skåret i tern
Salt og peber (jeg brugte en rigtig god peberblanding fra Nicolas Vahé)
Rødbederne steges med masser af friskkværnet peber ved lav varme til de er blødere men stadig sprøde (bidefaste). Tilsæt sukker, balsamico og citronsaft og lad det simre til rødbederne er glaserede. Smag til med salt og peber. Imens steges laksen i rigeligt olie på begge sider til den er perfekt indeni. Lad den blive helt sprød på den ene side, før den vendes og steges færdig på den anden. Krydr med salt og peber inden servering.
Anret og riv citronskal over og drys med chiliflager. Jeg tilsatte også en lille klat Cashew Cream fra Nutana (som jeg fortalte om her) som lidt ekstra smag til laksen, men det kan selvfølgelig udelades.
GRYDEN OG KOGEBOGEN ER SPONSORERET AF SCANPAN
Leave a Comment CATEGORIES: Madtips og opskrifter TAGGED: aftensmad, efterårsmad, laks, rodfrugter
Det her er virkelig nemt og godt! Lørdagskylling anno 2016. Det eneste, der i princippet adskiller dette fra foliebakkerne fra barndommen, er, at det er en hel kylling, og at den steges helt lufttæt. Det gør det bare lige lidt mere lækkert, og så får man også det gode brystkød med. Danpo kalder den dog selv Cook in te bag 🙂
I går aftes satte jeg mig for at prøve at lave den kylling, jeg havde fået sendt til test af Danpo. Det var måske lidt overdrevet at lave en hel kylling til mig selv, men jeg plukkede det resterende kød fra og laver en ret med det i aften og putter resten i fryseren til en lille salat eller sandwich på et andet tidspunkt. Så det var faktisk ret smart. Kyllingen skal blot sættes i ovnen i den pose og bakke, den kommer i. Den er krydret på forhånd med enten Piri piri (virkelig god smag) eller Salt og peber. 75 minutter på 200 grader – done! Og ingen svineri. Kyllingen havde samlet masser af smag inde i posen, og den duftede skønt, da jeg klippede posen op. Lårene og det andet kød løsnede sig nemt, da det var supermørt.
Jeg lavede en nem salat til af babyspinat, edamamebønner, tomat og frisk basilikum med en dejlig vinaigrette til af olivenolie, balsamico, flydende honning, dijonsennep, salg og peber.
Kan virkelig anbefale denne løsning til travle familier, og også når man laver mad alene, da der jo så er mad til flere dage. Fås i supermarkedet. Se mere HER
— PRODUKTET ER SPONSORERET —
Leave a Comment CATEGORIES: Madtips og opskrifter TAGGED: aftensmad, kylling
SUNDE ASIATISKE KYLLINGEDELLER MED FANTASTISK SMAG
Det er nok lige at slå stort nok brød op at kalde dem verdens bedste, hehe, men jeg tør godt love, at de er virkelige lækre! Jeg har før lavet asiatisk inspirerede kødboller/frikadeller, men plejer at bruge svinekød. Nu satte jeg mig for at lave dem med kyllingefars, som jeg var blevet nysgerrig på efter den inspirerende middag jeg fortalte om sidst, hvor vi netop fik kyllingedeller til forret, men også fordi det er et sundere alternativ til svine- og oksekød.
Jeg var lidt nervøs for om de blev både seje og tørre, for det synes jeg før, jeg har oplevet med hakket kylling, især når de er lavet i ovnen. Men det var ingenlunde tilfældet, tværtimod var de yderst saftige og smagfulde! Her finder i opskriften på dem, vi fik til middagen. Jeg har dog lavet min egen version, da jeg elsker krydderurter, og så snød jeg lidt med marinaden, hvor jeg blot brugte teriyaki-sauce fra Sticks’n Sushi, som jeg elsker (lignende kan købes i større supermarkeder og asiatiske købmænd, hvis du heller ikke gider lave den selv) 🙂
Som altid er mine opskrifter lidt på slump, men jeg brugte nogenlunde dette, som gav 14 stk.
450 g. hakket kylling
Revet skal fra en halv lime
En håndfuld frisk koriander
Et par striber Sriracha-sauce (stærk chikisauce som fås i de fleste supermarkeder, se mere HER)
Salt og peber (rigeligt)
1 stor spsk sesamfrø
Tænd ovnen på 200 grader (ikke varmluft)
Kom farsen i en stor skål. Hak forårsløg og koriander fint og kom det ned til farsen
Riv limeskallen ned i også og tilsæt resten af ingredienserne
Rør det godt sammen og lad farsen hvile lidt
Form frikadellerne med en teske og sæt dem på en plade med dobbelt bagepapir
Bag dem 10 min i ovnen, hvorefter de tages ud og vendes, samt overhældes med lidt teriyaki-sauce
Bag dem 10 min yderligere. Vend evt. en gang mere
Hæld lidt teriyaki over dem igen inden servering
Servér med en dejlig salat til – velbekomme! 🙂
2 Comments CATEGORIES: Ikke kategoriseret TAGGED: aftensmad, asiatisk, kylling, opskrift
Her finder du sunde tips og nemme opskrifter, status på evig elevatorvægt, træning, og alt der hører til den sunde livsstil, som jeg arbejder hårdt på at holde, men som jeg har så svært ved.
STATUS #4 – STILSTAND
STATUS #3 – OVER HALVVEJS
STATUS #2 – TESTER MIN STYRKE
STATUS #1 PÅ SLANKEPROJEKT – STOLT!
VENINDE TABTE 13 KG PÅ 2 MÅNEDER – NY STRATEGI!
· THEME BY ECLAIR DESIGNS ·